CELEX: 62015TA0270
Language: lv
Date: 2016-11-29 00:00:00
Title: Lieta T-270/15: Vispārējās tiesas 2016. gada 29. novembra spriedums – ANKO/REA Šķīrējklauzula — Vienošanās par subsīdiju piešķiršanu, kas ir noslēgta saistībā ar Septīto pamatprogrammu pētniecībai, tehnoloģiju attīstībai un demonstrējumu pasākumiem (2007. līdz 2013. gads) — Projekts ESS — Atbilstība līguma prasībām par maksājumu apturēšanu attiecībā uz prasītāju un nosacījumiem minētās maksājumu apturēšanas atcelšanai — Nokavējuma procenti

23.1.2017   
            
            
               LV
            
            
               Eiropas Savienības Oficiālais Vēstnesis
            
            
               C 22/24
            
         Vispārējās tiesas 2016. gada 29. novembra spriedums – ANKO/REA
   
   (Lieta T-270/15) (1)
   
   (Šķīrējklauzula - Vienošanās par subsīdiju piešķiršanu, kas ir noslēgta saistībā ar Septīto pamatprogrammu pētniecībai, tehnoloģiju attīstībai un demonstrējumu pasākumiem (2007. līdz 2013. gads) - Projekts ESS - Atbilstība līguma prasībām par maksājumu apturēšanu attiecībā uz prasītāju un nosacījumiem minētās maksājumu apturēšanas atcelšanai - Nokavējuma procenti)
   (2017/C 022/31)
   Tiesvedības valoda – grieķu
   
      Lietas dalībnieki
   
   
      Prasītāja: ANKO AE Antiprosopeion, Emporiou kai Viomichanias (Atēnas, Grieķija) (pārstāvis – V. Christianos, advokāts)
   
      Atbildētāja: Pētniecības izpildaģentūra (REA) (pārstāvji – S. Payan-Lagrou un V. Canetti, pārstāvji, kuriem sākotnēji palīdz O. Lytra, vēlāk A. Saratsi, advokāti)
   
      Priekšmets
   
   Prasība, kas pamatota ar LESD 272. pantu un kurā lūgts atzīt, ka maksājumu apturēšana, ko REA ir noteikusi attiecībā uz atlikušo finanšu atbalsta summu, kas tai ir jāsamaksā prasītājai, izpildot līgumu par subsīdiju piešķiršanu Nr. 217951 projekta “Emergency support system” finansēšanai, kas ir noslēgta saistībā ar Eiropas Kopienu Septīto pamatprogrammu pētniecībai, tehnoloģiju attīstībai un demonstrējumu pasākumiem (2007. līdz 2013. gads), ir tās līgumisko pienākumu pārkāpums un ka līdz ar to tai ir jāizmaksā prasītājai minētā summa, pieskaitot nokavējuma procentus, sākot no prasības paziņošanas dienas
   
      Rezolutīvā daļa:
   
   
               1)
            
            
               Pētniecības izpildaģentūra (REA) ir apturējusi maksājumus ANKO AE Antiprosopeion, Emporiou kai Viomichanias, pārkāpjot vispārīgo noteikumu II.5 noteikuma 3. punkta d) apakšpunktu, kuri ir pievienoti līgumam par subsīdiju piešķiršanu Nr. 217951 attiecībā uz projekta “Emergency support system” finansēšanu, kurš ir noslēgts saistībā ar Septīto pamatprogrammu pētniecībai, tehnoloģiju attīstībai un demonstrējumu pasākumiem (2007. līdz 2013. gads);
            
         
               2)
            
            
               piespriest REA izmaksāt ANKO AE Antiprosopeion, Emporiou kai Viomichanias summu, kas atbilst starpmaksājumiem, kuri nebija jāaptur saistībā ar pēdējās minētās dalību projektā “Emergency support system” un kuru apmēram ir jāatbilst finansiālā atbalsta atlikušajai daļai, kas bija pieejama maksājumu apturēšanas brīdī, pieskaitot nokavējuma procentus, kas attiecībā uz katru laikposmu ir aprēķināmi, beidzoties 105 dienu samaksas termiņam pēc tam, kad ir saņemti attiecīgie ziņojumi, atbilstoši spēkā esošajai likmei, kas publicēta Eiropas Savienības Oficiālā Vēstneša C sērijā tā mēneša pirmajā dienā, kurā beidzas maksājuma periods, pieskaitot šai likmei trīsarpus procentu punktus;
            
         
               3)
            
            
               REA atlīdzina tiesāšanās izdevumus.
            
         
      (1)  OV C 279, 24.8.2015.